**UČENICA TAJANA SUNDIĆ VOLONTERKA GODINE**

**OSJEČKO-BARANJSKE ŽUPANIJE 2023.g.**

Volonterski centar Osijek od 2006. godine dodjeljuje godišnje volonterske nagrade s ciljem afirmacije volonterstva kao poželjne društvene vrijednosti kroz vrednovanje doprinosa pojedinaca i organizacija koje djeluju za opće dobro. Nagrade su dodijeljene povodom Međunarodnog dana volontera 5.12.2023. u Arheološkom muzeju Osijek.

TAJANA SUNDIĆ učenica 2a razreda naše škole proglašena je volonterkom godine u kategoriji volonterski angažman pojedinca. Učenica se među svojim vršnjacima ističe zrelošću i odgovornošću. Volontirati je počela u osnovnoj školi, pružajući podršku slijepoj pjesnikinji pri bilježenju stihova, odlasku na kulturna događanja, ali i zajedničke šetnje. Volontira u Udruzi žena i penzionera dalj obavljajući računovodstvene i organizacijske zadatke. Svojim volonterskim angažmanom pozitivno djeluje na svoje vršnjake koje se na njezinu inicijativu uključuju u volontiranje. Želja joj je osnivanje vlastite udruge za mlade u općini Erdut koja bi poticala mlade na doprinos održivom razvoju i aktivnom građanskom angažmanu.